da en da nl ca da da de es da da da da da da da da da da da da da da de da da da en da en da en nn nn da sv da da da de da da da nb da da da da da da da da da nl da en da da es nl da
Stor interesse for at se MTB VM-ruten en måned før VM | Haderslev Kommune
17.8.2022 09:30:54 CEST | Haderslev Kommune
Søndag den 21. august og mandag den 22. august vises MTB VM-ruten frem. Det er arrangørerne og HMIF MTB, der har arrangeret en rutefremvisning en måned før VM i MTB maraton og amatørløbet Haderslev MTB Challenge løber af stablen i Haderslev og omegn.
Rytterne starter både til VM og til rutefremvisningen på Gravene i Haderslev og kører gennem Haderslev Dyrehave, Pamhule Skov og Tørning tilbage til Gravene, hvor der til eventet er start- og målområde. Foto fra site visit med UCI i marts 2022.
Sidste år var der DM på ruten og i år gælder det det helt store slag, når VM i MTB maraton skal afvikles på dansk grund i Haderslev og omegn.
Samme dag kan man som amatør MTB-rytter køre samme rute som verdenseliten ved motionsløbet Haderslev MTB Challenge. Og der er stor interesse for ruten. Så stor at omkring 400 MTB-ryttere fra flere dele af landet har vist interesse for at komme til rutefremvisning på en af de to dage.
”Vi oplever en stor interesse for ruten. Folk vil gerne prøve kræfter med den rute, eliten skal køre, og vil også gerne kende ruten, inden de selv skal deltage i motionsløbet samme dag som VM”, siger Bent Skov, der er projektleder for MTB VM i Haderslev Kommune.
Rutefremvisningerne den 21. august klokken 10 og 22. august klokken 17 er eneste chance for at prøve ruten før VM den 17. september. Ruten kan nemlig kun køres på dagen, da den nogle steder ligger over privat jord og andre steder køres i modsat retning på MTB-sporet i Pamhule Skov.
”Vi har et rigtig godt samarbejde med Naturstyrelsen, der lægger jord til en stor del af ruten. Og derudover er der også en række private lodsejere, der stiller deres jord til rådighed. Uden deres medvirken kunne vi ikke lave løbet, så vi er rigtig glade for, at de har sagt ja til, at vi også kan vise ruten frem her en måned før VM”, siger Bent Skov.
Ruten til løbet er 40 kilometer lang og skal på løbsdagen den 17. september gennemkøre én, to eller tre gange af rytterne alt efter deres distance. Til rutefremvisningen køres ruten én gang med start fra Gravene i Haderslev. Herefter kører rytterne gennem Damparken, ad Geheimerådens Sti, gennem Haderslev Dyrehave og Pamhule Skov til Hammelev og Tørning Mølle og retur gennem Pamhule Skov over Erlev retur til Gravene, hvor der til VM vil være start- og målområde.
”Jeg glæder mig over den store interesse for VM og rutegennemkørslen. Et sportevent som VM er en god måde at få folk udefra til at få øjnene op for vores område, og de får jo noget af det bedste af Haderslev Kommune at se, når de skal gennem Haderslev Dyrehave, Tørning Mølle og forbi Stevning Dam, og det kan vi godt være stolte af at vise frem både nu og til VM i september”, siger Kjeld Thrane. Der er formand for Kultur- og Fritidsudvalget og styregruppen for VM.
Næste gang ruten er i brug er til den uofficielle træning i dagene op til VM den 15.-17. september 2022.
2022 UCI mountainbike maraton VM arrangeres af Haderslev Kommune og HMIF MTB i samarbejde med Trekantområdet Danmark, Danmarks Cykle Union og Sport Event Denmark.
Kjeld Thrane1. viceborgmester og formand for Kultur- og Fritidsudvalget
Tlf:41 28 35 11kjth@haderslev.dk
Tlf:74 34 00 13jjoh@haderslev.dk
Rytterne starter både til VM og til rutefremvisningen på Gravene i Haderslev og kører gennem Haderslev Dyrehave, Pamhule Skov og Tørning tilbage til Gravene, hvor der til eventet er start- og målområde. Foto fra site visit med UCI i marts 2022.
Rytterne starter både til VM og til rutefremvisningen på Gravene i Haderslev og kører gennem Haderslev Dyrehave, Pamhule Skov og Tørning tilbage til Gravene, hvor der til eventet er start- og målområde. Foto fra site visit med UCI i marts 2022.
Rytterne starter både til VM og til rutefremvisningen på Gravene i Haderslev og kører gennem Haderslev Dyrehave, Pamhule Skov og Tørning tilbage til Gravene, hvor der til eventet er start- og målområde. Foto fra Haderslev MTB Challenge og DM i 2021.
Information om Haderslev Kommune
Christian X's Vej 39
Følg pressemeddelelser fra Haderslev Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Haderslev Kommune
Udvalgsformand: PLO går i den helt forkerte retning i deres udspil til fremtidens lægevagt27.9.2022 13:46:01 CEST | Pressemeddelelse
Formand for Senior- og Sundhedsudvalget i Haderslev Kommune, Allan Emiliussen, er chokeret og meget ærgerlig over Praktiserende Lægers Organisations (PLO) udmelding om, at de ønsker at lukke 14 af 21 lægevagter i Region Syddanmark. Hvis PLO fortsætter den retning, er der tale om et overenskomstbrud, siger udvalgsformanden.
Borgerbudgettering: Få indflydelse på lokalområderne i Starup og Haderslev23.9.2022 14:38:29 CEST | Pressemeddelelse
Borgerbudgettering har været en stor succes i landdistrikterne i Haderslev Kommune. Nu er der sat midler af til, at også borgerne i Haderslev og Starup kan få deres gode idéer frem i lyset og selv være med til at bestemme, hvordan 1 million kroner skal bruges.
Nyt budget i Haderslev Kommune: Sikring af velfærd med fokus på vækst og udvikling23.9.2022 11:25:41 CEST | Pressemeddelelse
Flertalsgruppen i Haderslev Kommune har indgået et budgetforlig med fokus på sikring af velfærden i en tid præget af kriser på flere områder. Samtidig fastholdes den langsigtede dagsorden om vækst og udvikling, der skal fremtidssikre velfærden. Forligspartierne består af partierne Venstre, Dansk Folkeparti, Det Konservative Folkeparti, Radikale, Nye Borgerlige og Slesvigsk Parti.
Kom til åbning af midlertidige aktiviteter på Jomfrustien22.9.2022 12:54:30 CEST | Pressemeddelelse
Fire store, orange containere er på vej op i området omkring Jomfrustien i Haderslev. De skal sætte fokus på byudviklingsprojektet og bruges af lokalbefolkningen til midlertidige aktiviteter i området de kommende år, mens området forandres. Mandag den 26. september klokken 17 indvies containerne.
Velo-Claus fortæller om sin passion for racercykler og Tour de France20.9.2022 13:31:56 CEST | Pressemeddelelse
Foredrag på Slesvigske Vognsamling den 5. oktober kl. 19.00 Claus Ostenfeldt, der kalder sig Velo-Claus, har en stor samling af racercykler, der har kørt Tour de France og andre store cykelløb. Et udvalg af de fineste og mest interessante indgår i sommerudstillingen på Slesvigske Vognsamling. I foredraget vil Velo-Claus fortælle om cyklerne, cykelrytterne, og hvordan de har fanget hans interesse.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022